Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: a 9/1995. (II. 3.) Korm. rendelethez]
Paragraph Index: 133

67. Költségvetési feladatkör Tervezési és beszámolási feladatok munkakörben: Az I. besorolási osztályban: egyetemi vagy főiskolai szintű közgazdasági vagy műszaki felsőoktatásban szerzett mérnökinformatikus vagy műszaki menedzser szakképzettség; katonai felsőoktatási intézményben (jogelőd intézményében) gazdálkodási (gazdasági) szakon szerzett szakképzettség; főiskolai szintű igazgatásszervezői szakképzettség; egyetemi vagy főiskolai szintű végzettség és felsőfokú pénzügyi, számviteli szakképesítés, vagy szakirányú továbbképzési szakon szerzett költségvetési ellenőr szakképzettség. A II. besorolási osztályban: középiskolai végzettség és közgazdasági szakképzettség vagy pénzügyi-számviteli szakképesítés, vagy középiskolai végzettség és az OKJ szerint: mérlegképes könyvelői, pénzügyi ügyintéző, számviteli ügyintéző, középfokú anyaggazdálkodói szakképesítés vagy általános gazdasági és statisztikai ügyintéző, vagy gazdasági elemző és szakstatisztikai ügyintéző szakképesítés. Pénzügyi gazdálkodási és számviteli feladatok munkakörben: Az I. besorolási osztályban: szakirányú felsőfokú iskolai végzettség; felsőfokú iskolai végzettség és mérlegképes könyvelői szakképesítés. A II. besorolási osztályban: középiskolai végzettség és pénzügyi vagy költségvetési, vagy számviteli vagy általános gazdasági és statisztikai ügyintéző, vagy gazdasági elemző és szakstatisztikai ügyintéző szakképesítés.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes